**Ministru kabineta noteikumu projekta “Grozījumi Ministru kabineta 2000.gada 26.septembra noteikumos Nr.332 “Noteikumi par benzīna un dīzeļdegvielas atbilstības novērtēšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017. gada 21. jūlija rīkojuma Nr. 379 ,,Par konceptuālo ziņojumu “Par atjaunojamo energoresursu izmantošanu transporta sektorā”” 1. punkts, kurš paredz, ka Ministru kabineta 2000. gada 26. septembra noteikumos Nr. 332 ,,Noteikumi par benzīna un dīzeļdegvielas atbilstības novērtēšanu’’ (turpmāk – Noteikumi Nr. 332) tiek veikti grozījumi, kas nodrošinātu, ka no 2018. gada periodā no 1. aprīļa līdz 31. oktobrim gan mērena klimata, gan arktiskos un bargos ziemas apstākļos izmantojamu dīzeļdegvielu drīkst tirgot tikai, pievienojot biodegvielu vismaz 4,5–5% apjomā pēc tilpuma. Eiropas Komisijas 2017.gada 22.novembra formālais paziņojums par ierosinātu pārkāpuma procedūras lietu Nr.2017/0533, kurā norādīts, ka Latvija nav paredzētā termiņā pārņēmusi Eiropas Parlamenta un Padomes 2015.gada 9.septembra Direktīvu (ES) 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu (turpmāk – Direktīva 2015/1513/ES)  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2009. gada 23. aprīļa Direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK) 3. panta ceturto punktu un Latvijas nacionālās reformu programmas „ES 2020” stratēģijas īstenošanai 3.7. apakšpunktu jānodrošina, ka no atjaunojamajiem energoresursiem (turpmāk – AER) saražotas enerģijas īpatsvars visā transportā 2020.gadā ir vismaz 10% no enerģijas galapatēriņa transporta jomā (turpmāk – AER 10% mērķis transportā). Lai sniegtu ieguldījumu šī mērķa sasniegšanā, Latvijā no 2009. gada 1. oktobra ir ieviesta prasība nodrošināt biodegvielas piejaukumu fosilajai degvielai (turpmāk – obligātais piejaukums).Šobrīd spēkā esošais normatīvais regulējums biodegvielu jomā neatbilst Līguma par Eiropas Savienības darbību 34. un 110. pantam, proti, Noteikumu Nr. 332 9.1 punkts paredz, ka dīzeļdegvielai var pievienot vienīgi no rapšu sēklu eļļas iegūtu biodīzeļdegvielu, tādējādi izslēdzot no tirgus citas biodegvielas. Latvija 2014. gada 29. septembrī ir saņēmusi Eiropas Komisijas informācijas pieprasījumu Eiropas Savienības Pilot lietā Nr. 6948/14/ENER par dažu biodegvielu, tostarp hidrogenētas augu eļļas, izslēgšanu no Latvijas biodegvielu tirgus. Ņemot vērā iepriekšminēto, noteikumu projekta 1.2. apakšpunkts paredz papildināt Noteikumus Nr.332 ar parafinizētas dīzeļdegvielas definīciju, kura, tostarp, nosaka, ka parafinizētas dīzeļdegvielas kvalitātei jāatbilst standartā LVS EN 15940:2016 "Automobiļu degviela. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testēšanas metodes" noteiktajām prasībām. Savukārt noteikumu projekta 1.4. apakšpunkts paredz, ka obligātā piejaukuma prasības attiecībā uz dīzeļdegvielu turpmāk var tikt izpildītas arī, pievienojot dīzeļdegvielai parafinizētu dīzeļdegvielu, kas iegūta no biomasas. Saskaņā ar Biodegvielas likuma 1. panta 3. punktu biomasa ir bioloģiski noārdāma frakcija lauksaimniecības, mežsaimniecības un ar tām saistīto nozaru produktos, atkritumos un atliekās (tostarp augu un dzīvnieku izcelsmes vielas), kā arī bioloģiski noārdāma frakcija rūpniecības un sadzīves atkritumos. Savukārt Direktīvai 2009/28/EK atbilstoša biomasas definīcija ietverta Ministru kabineta 2011. gada 5. jūlija noteikumu “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību” (turpmāk – Noteikumi Nr.545) 2.3. apakšpunktā, nosakot, ka biomasa ir lauksaimniecības, mežsaimniecības un saistīto nozaru (tai skaitā zivsaimniecības un akvakultūras bioloģiskas izcelsmes produktu) atkritumu un atlieku bioloģiski noārdāmas frakcijas (tai skaitā augu un dzīvnieku izcelsmes vielas), kā arī rūpniecības un sadzīves atkritumu bioloģiski noārdāmas frakcijas. Papildus tam noteikumu projekta 1.4. apakšpunkts (arī 1.3. apakšpunkts) paredz papildināt Noteikumus Nr. 332 ar atsauci uz normatīvajiem aktiem par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību , tādējādi paredzot, ka biodegvielai (tostarp, bioetanolam, biodīzeļdegvielai, parafinizētai dīzeļdegvielai, kas iegūta no biomasas) jāatbilst ilgtspējas kritērijiem, kas izvirzīti Noteikumos Nr. 545. Šobrīd Noteikumos Nr. 545 pastāv vairākas nepilnības attiecībā uz kārtību, kādā tiek novērtēta biodegvielu atbilstība ilgtspējības kritērijiem, kas nozīmē, ka pie piedāvāto grozījumu veikšanas netiks pārbaudīta atbilstība izvirzītajiem ilgtspējas kritērijiem, bet tiks izvirzīta prasība tos ievērot. No Direktīvas 2009/28/EK 18. panta 3. punkta izriet, ka no degvielas tirgotājiem ir nepieciešams pieprasīt ticamu informāciju par to, ka biodegviela, kas izmantota tīrā veidā vai kā piejaukums fosilai degvielai, atbilst ilgtspējas kritērijiem. Papildus tam Direktīvas 2015/1513 prasību pārņemšanai ir nepieciešams veikt citus grozījumus Noteikumu Nr.545 saturā. Lai novērstu minētās nepilnības un pārņemtu Direktīvas 2015/1513 prasības, Ekonomikas ministrija likumprojektā “Transporta enerģijas likums”[[1]](#footnote-1) ir iekļāvusi deleģējumu, kurš paredz, ka Ministru kabinets nosaka biodegvielas ilgtspējības kritērijus, to ieviešanas mehānismu, uzraudzības un kontroles kārtību. Tādējādi tiks nodrošināts, ka pieņemot Transporta enerģijas likumu tiek izdoti arī jauni Ministru kabineta noteikumi, kas aizstāj Noteikumus Nr.545. Saskaņā ar Noteikumu Nr. 332 9.1 punktu Latvijā atļauts realizēt dīzeļdegvielu (tai skaitā mērenā klimata apstākļos izmantojamu A, B, C, D, E, F kategorijas dīzeļdegvielu atbilstoši standartam LVS EN 590:2014 "Automobiļu degvielas. Dīzeļdegviela. Prasības un testēšanas metodes") tikai ar biodīzeļdegvielas (kas iegūta no rapšu sēklu eļļas) saturu 4,5–5 tilpumprocenti no kopējā galaprodukta daudzuma. Noteikumu Nr.332 9.23. apakšpunkts nosaka, ka šo noteikumu 9.1 punktā minētās prasības ar kurām piemēro obligāto piejaukumu neattiecas uz arktiskos un bargos ziemas apstākļos izmantojamu 0., 1., 2., 3. un 4. klases dīzeļdegvielu atbilstoši standartam LVS EN 590:2014 "Automobiļu degvielas. Dīzeļdegviela. Prasības un testēšanas metodes". Ņemot vērā, ka spēkā esošais normatīvo aktu regulējums neierobežo periodu, kurā arktiskos un bargos ziemas apstākļos izmantojamu dīzeļdegvielu drīkst tirgot, šobrīd vasaras periodā tiek turpināta arktiskiem un bargiem ziemas apstākļiem paredzētas dīzeļdegvielas tirdzniecība, kuras cena ir zemāka nekā dīzeļdegvielai ar biodegvielas piejaukumu. Šī situācija ir pretrunā ar esošā tiesiskā ietvara mērķi paaugstināt no AER saražotas enerģijas īpatsvaru transportā. Līdz ar to noteikumu projekta 1.5. apakšpunkts paredz izteikt Noteikumu Nr. 332 9.23. apakšpunktu citā redakcijā, lai nodrošinātu, ka obligātā piejaukuma izņēmums attiecībā uz arktiskiem un bargiem ziemas apstākļiem paredzēto dīzeļdegvielu būtu piemērojams tikai no 1.novembra līdz 31.martam. Tā kā degvielas mazumtirgotājs Latvijā degvielu var iegādāties tikai no komersantiem, kuri ir tiesīgi veikt degvielas vairumtirdzniecību t.i. no komersanta, kuram ir speciāla atļauja (licence) apstiprināta noliktavas turētāja darbībai, speciāla atļauja (licence) reģistrēta saņēmēja darbībai vai speciāla atļauja (licence) degvielas vairumtirdzniecībai, obligātā piejaukuma izņēmums jāattiecina uz vairumtirdzniecībā realizējamo degvielu. Bet, tā kā degvielas mazumtirgotājs arī pats var importēt vai ievest no citas Eiropas Savienības dalībvalsts degvielu, izņēmums ir jāattiecina arī uz degvielas mazumtirgotāja paša importēto vai no citas dalībvalsts ievesto degvielu. Tādā veidā tiks nodrošināts, ka arktiskos un bargos ziemas apstākļos izmantojamā dīzeļdegviela bez obligātā piejaukuma vairumtirdzniecībā tiek realizēta laika periodā no 1. novembra līdz 31. martam, savukārt mazumtirdzniecībā no vairumtirgotāja līdz 31.martam saņemtās arktiskās degvielas atlikumi bez obligātā piejaukuma un mazumtirgotāja paša līdz 31.martam importētās vai no citām dalībvalstīm ievestās arktiskās degviela atlikumi bez obligātā piejaukuma tiks realizēta arī pēc 31.marta, kamēr tiks iztirgoti, tādējādi neradot papildu izmaksas degvielas mazumtirgotājam, izsūknējot degvielas uzglabāšanas tvertnes, lai nomainītu arktiskiem un bargiem ziemas apstākļiem paredzētu dīzeļdegvielu pret mērena klimata apstākļos izmantojamu dīzeļdegvielu.Gadījumos, kad degvielas tirgotājs obligātā piejaukuma prasības dīzeļdegvielai pildīs ar bioloģiskas izcelsmes parafinizētu dīzeļdegvielu, lai nodrošinātu vienlīdzīgus konkurences apstākļus degvielas tirgotājiem, ir jāpārliecinās par to vai Ministru kabineta noteikumos ietvertās prasības tiek izpildītas.  VID ir norādījis, ka uzraudzību attiecībā uz to, vai dīzeļdegvielai ir pievienota bioloģiskas izcelsmes parafinizēta dīzeļdegviela varētu veikt, balstoties uz atbilstības sertifikātiem, kurus izsniegusi institūcija, kas akreditēta Nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citas Eiropas Savienības dalībvalsts akreditēta institūcija. Noteikumu projekta 1.7. apakšpunkts paredz izteikt Noteikumu Nr. 332 15. punktu citā redakcijā, nosakot, ka VID ir vienīgā kompetentā iestāde, kas veic degvielas tirgus uzraudzību. Eiropas Parlamenta un Padomes 1998. gada 13. oktobra Direktīvas 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (konsolidētās versijas) (turpmāk - Degvielas kvalitātes direktīva) 8. panta 2. punkts nosaka, ka dalībvalstis izveido degvielas kvalitātes uzraudzības sistēmu saskaņā ar attiecīgo Eiropas savienības standartu prasībām. Šādas prasības ir ietvertas standartā LVS EN 14274:2013 "Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)". Alternatīva degvielas kvalitātes uzraudzības sistēma var būt pieļaujama ar nosacījumu, ka šāda sistēma nodrošina līdzvērtīgas uzticamības rezultātus. Ņemot vērā, ka Eiropas Komisija ir konstatējusi, ka Latvijas sniegtajā ziņojumā nav pieejama visa nepieciešamā informācija, Noteikumu projekta 1.7. apakšpunkts paredz papildināt Noteikumu Nr. 332 15. punktu ar atsauci uz attiecīgo ES standartu, tādējādi nodrošinot normatīvo aktu atbilstību Degvielas kvalitātes direktīvā ietvertajām prasībām, jo Latvijā degvielas tirgus uzraudzība tiek veikta pēc nacionālas jeb alternatīvās sistēmas, kurai normatīvajos aktos nav izvirzītas prasības. Noteikumu projekta 1.8. apakšpunkts paredz izteikt Noteikumu Nr. 332 15.1 punktu citā redakcijā, pievienojot standartu LVS EN 16640:2017 "Bioloģiskas izcelsmes produkti. Bioloģiskas izcelsmes oglekļa saturs. Bioloģiskas izcelsmes oglekļa satura noteikšana ar radioaktīvā oglekļa metodi" pie tiem standartiem, kurus VID izmanto veicot degvielas tirgus uzraudzību, tādējādi identificējot metodes ar kurām iespējams noteikt bioloģiskas izcelsmes produktu daudzumu dīzeļdegvielas un parafinizētās dīzeļdegvielas sajaukumā, kad tā tiek izmantota, lai izpildītu obligātā piejaukuma prasības. Noteikumu projekta 1.9. apakšpunkts paredz svītrot Noteikumu Nr. 332 16. punktu, jo VID ir vienīgā kompetentā valsts iestāde, kas saskaņā ar normatīvajiem aktiem veic degvielas aprites uzraudzību. Ņemot vērā minēto, Noteikumu projekta 1.10. apakšpunkts paredz noteikt, ka degvielas importētājs, ražotājs, vairumtirgotājs vai mazumtirgotājs pēc VID pieprasījuma uzrāda degvielas atbilstību apliecinošus dokumentus, izsakot Noteikumu Nr.332 17.punktu citā redakcijā. Noteikumu projekta 1.11. apakšpunkts paredz izteikt Noteikumu Nr. 332 18. punktu citā redakcijā, nosakot, ka ar degvielas atbilstības uzraudzību saistītos izdevumus sedz vienīgi no VID līdzekļiem, bet, ja tiek konstatēts, ka degviela neatbilst šajos noteikumos noteiktajām prasībām, minētos izdevumus sedz attiecīgais degvielas īpašnieks vai valdītājs piecu darbdienu laikā pēc rēķina saņemšanas no VID. Ņemot vērā minēto, Noteikumu projekta 1.12. apakšpunkts paredz svītrot Noteikumu Nr. 332 19. punktu. Saskaņā ar Degvielas kvalitātes direktīvas 8. panta 3. punktu katru gadu līdz 31. augustam dalībvalstīm Eiropas Komisijai ir jāiesniedz valsts degvielas kvalitātes ziņojums par iepriekšējo kalendāra gadu. Eiropas Komisija ir izveidojusi kopēju formātu kopsavilkuma iesniegšanai par valsts degvielas kvalitātes datiem (Microsoft Excel vidē) – degvielas kvalitātes kontroles pārskatu. Degvielas kvalitātes pārskats par 2016.gadu, kas pamatojoties uz Ministru kabineta noteikumu Nr.332 „Noteikumi par benzīna un dīzeļdegvielas atbilstības novērtēšanu” 22.2 punkta prasībām iesniegts Eiropas Komisijai, ir publiski pieejams sekojošajā tīmekļa vietnē: <http://cdr.eionet.europa.eu/lv/eu/fqd/art8_1/envwcytda>. Tā kā informāciju degvielas kvalitātes ziņojuma sagatavošanai Ekonomikas ministrija saņem no VID, Noteikumu projekta 1.14. apakšpunkts paredz precizēt termiņu līdz kuram Eiropas Komisijai ir jāiesniedz degvielas kvalitātes ziņojums atbilstoši Direktīvas 2015/1513 prasībām un nosaka, ka turpmāk par degvielas kvalitātes ziņojuma sagatavošanu ir atbildīgs VID. Ņemot vērā iepriekšminēto, noteikumu projekta 1.15. apakšpunkts paredz pievienot Direktīvu 2015/1513 informatīvo atsauču sarakstam uz Eiropas Savienības direktīvām. Noteikumu projekta 1.16. apakšpunkts paredz precizēt Noteikumu Nr.332 2.pielikumu atbilstoši Degvielas kvalitātes direktīvas 2.pielikumam, nosakot, ka maksimāli pieļaujamais taukskābju metilestera saturs dīzeļdegvielā ir 7%. Attiecīgi šādas izmaiņas ir veiktas arī noteikumu projekta 1.4. apakšpunktā, nosakot, ka biodīzeļdegviela, kas iegūta no rapšu sēklu eļļas var tikt pievienota līdz 7 tilpumprocentu apjomam no kopējā maisījuma tilpuma. Ņemot vērā, ka Degvielas kvalitātes direktīva nosaka, ka dīzeļdegvielas minimālais cetānskaitlis ir ne zemāks par 51, tiek dzēsta 2.pielikuma trešā zemsvītras piezīme, kura paredz, ka no 1.novembra līdz 31.martam minimālā cetānskaitļa vērtība var būt zemāka – sākot no 47. Noteikumu projekta 1.4., 1.5., 1.6., 1.8., 1.16. un 1.17.  apakšpunktos tiek aktualizētas atsauces uz standartiem, kas attiecas uz benzīnu un dīzeļdegvielu. Saskaņā ar Standartizācijas likuma 14. panta otro daļu obligāti piemērojamiem Latvijas nacionālajiem standartiem ir jābūt tulkotiem valsts valodā. Līdz ar to Ministru kabineta protokollēmuma projekta 2. punkts par noteikumu projektu paredz uzdot Ekonomikas ministrijai līdz 2018. gada 1. aprīlim nodrošināt noteikumu projektā ietverto standartu tulkošanu valsts valodā. Noteikumu projekta 1.17. apakšpunktā izteiktais I pielikums ir papildināts ar jaunu parametru - no biomasas iegūtas parafinizētas dīzeļdegvielas saturs, tādējādi paredzot, ka gadījumā, ja tiek tirgota dīzeļdegviela, kas sajaukta ar parafinizētu dīzeļdegvielu, kas iegūta no biomasas, tas jāiekļauj degvielas atbilstības sertifikātā.  |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē dīzeļdegvielas un biodīzeļdegvielas apritē iesaistītās personas, to apritē iesaistītajās institūcijas, kā arī patērētājus.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 2 937 348 | 2 937 348 | 2 937 348 | 2 937 348 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 2 937 348 | 2 937 348 | 2 937 348 | 2 937 348 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 15 000 | 152 000 | 2 000 | 2 000 |
| 2.1. valsts pamatbudžets | 0 | 15 000 | 152 000 | 2 000 | 2 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 2 922 348 | 2 785 348 | 2 935 348 | 2 935 348 |
| 3.1. valsts pamatbudžets | 0 | 2 922 348 | 2 785 348 | 2 935 348 | 2 935 348 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 15 000 | 0  | 0 | 0 |
| 5. Precizēta finansiālā ietekme: | X | 2 937 348 | 2 785 348 | 2 935 348 | 2 935 348 |
| 5.1. valsts pamatbudžets | 2 937 348 | 2 785 348 | 2 935 348 | 2 935 348 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Papildus ieņēmumus valsts budžetā veido pievienotā vērtības nodokļa un akcīzes nodokļa pieaugums, kas rodas paaugstinoties dīzeļdegvielas cenai, ja tai tiek pievienota biodegviela. Detalizēts ieņēmumu aprēķins ir pievienots pielikumā.Izdevumi 2018.gadā ir balstīti uz pieņēmumu, ka VID veic vismaz 15 paraugu testēšanu gadā, lai konstatētu bioloģiskas izcelsmes parafinizētas dīzeļdegvielas saturu dīzeļdegvielā. Atbilstoši Ekonomikas ministrijas rīcībā esošajai informācijai vienas šādas testēšanas izmaksas ir līdz 1 000 *euro*. Tādējādi paredzamās izmaksas 2018.gadā veido 15 000 *euro* = 15 x 1 000 *euro*.Izdevumi 2019.gadā ir balstīti uz pieņēmumu, ka VID veic jaunas testēšanas iekārtas iegādi un apkopi. Tādējādi paredzamās izmaksas 2019.gadā veido 152 000 *euro* = 150 000 *euro* (iekārtas iegādei) + 2 000 *euro* (iekārtas apkopei).Izdevumi 2020.gadā un turpmāk ik gadu ir 2 000 *euro* gadā, kas paredzēti iekārtas apkopei. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | VID nepieciešamie finanšu līdzekļi 2018.gadā ārpakalpojuma iegādei par bioloģiskas izcelsmes parafinizētas dīzeļdegvielas konstatēšanu tiks nodrošināti Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ietvaros, kā arī 2019.gadā un turpmāk ik gadu, ja tiks pieņemts lēmums neveikt attiecīgas iekārtas iegādi.Lai nodrošinātu, pārbaužu veikšanu 2019.gadā un turpmāk ik gadu, VID 2018.gadā izvērtēs nepieciešamību iegādāties testēšanas iekārtu bioloģiskas izcelsmes parafinizētas dīzeļdegvielas konstatēšanai. Minētās iekārtas iegādei un apkopei 2019. – 2021.gadam norādītie izdevumi ir indikatīvi, kuri var tikt precizēti pēc attiecīgas iepirkumu procedūras ietvaros iesniegtajiem piedāvājumiem.Valsts budžeta 2019.gadam sagatavošanas procesā Finanšu ministrija sniegs priekšlikumus par papildu valsts budžeta ieņēmumiem un izdevumiem, attiecīgi nodrošinot fiskālu neitrālu ietekmi uz valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  | Saistības pret Eiropas Savienību | Eiropas Parlamenta un Padomes 2015.gada 9.septembra Direktīva 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu, kura jātransponē līdz 2017.gada 10.septembrim. Eiropas Parlamenta un Padomes **2009. gada 23. aprīļa** Direktīva 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEKEiropas Parlamenta un Padomes 2003.gada 3.marta Direktīva 2003/17/EK, ar kuru groza Direktīvu 98/70/EK, kas attiecas uz benzīna un dīzeļdegvielas kvalitāti |
| 2. | Citas starptautiskās saistības | Nav attiecināms. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2015.gada 9.septembra Direktīva 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu Eiropas Parlamenta un Padomes 2009. gada 23. aprīļa Direktīva 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK (turpmāk - Direktīva 2009/30/EK)Eiropas Parlamenta un Padomes 2003. gada 3. marta Direktīva 2003/17/EK, ar kuru groza Direktīvu 98/70/EK, kas attiecas uz benzīna un dīzeļdegvielas kvalitāti (turpmāk - Direktīva 2003/17/EK)  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2015/1513 1.panta 7.punkta a) apakšpunktā izteiktais Direktīvas 98/70/EK 8.panta 1.punkts | Noteikumu projekta 1.6. apakšpunkts, Noteikumu projekta 1.7. apakšpunkts,Noteikumu projekta 1.8. apakšpunkts, Noteikumu projekta 1.16. apakšpunkts, Noteikumu projekta 1.17. apakšpunkts,Noteikumu Nr.332 8. un 9. punkts | A ailē minētās ES tiesību akta vienības tiek ieviestas pilnībā | Projekts stingrākas prasības neparedz |
| Direktīvas 2015/1513 1.panta 7.punkta b) apakšpunktā izteiktais Direktīvas 98/70/EK 8.panta 3.punkts | Noteikumu projekta 1.14. apakšpunkts | A ailē minētās ES tiesību akta vienības tiek ieviestas pilnībā | Projekts stingrākas prasības neparedz |
| Direktīvas 2009/30/EK 1.panta 4.punktā izteiktā Direktīvas 98/70/EK 4.panta 1.punkta 1.daļa (Direktīvas 2009/30/EK pielikumā izteiktais II pielikums)  | Noteikumu projekta 1.17. apakšpunktā izteiktais 2.pielikums Noteikumu Nr.332 9.punkts | A ailē minētās ES tiesību akta vienības tiek ieviestas pilnībā | Noteikumu projekts paredz, ka 2.pielikumā tiek iekļautas atsauces uz jaunākām standartu versijām nekā to paredz Direktīva 2009/30/EK.  |
| Direktīvas 2003/17/EK1.panta 5.punktā izteiktais Direktīvas 98/70/EK 8.panta 2.punkts | Noteikumu projekta 1.7. apakšpunkts  | A ailē minētās ES tiesību akta vienības tiek ieviestas pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta apstiprināšanas gadījumā netiek radītas jaunas valsts institūcijas. Papildus saņemtos dokumentus paredzēts vērtēt esošo cilvēkresursu ietvaros. |
| 3. | Cita informācija | Nav. |

Ministru prezidenta biedrs,
ekonomikas ministrs A. Ašeradens

Vīza:

Valsts sekretārs J. Stinka

29.12.2017. 15:56

3256

M.Ramanis,

67013149, Mikus.Ramanis@em.gov.lv

1. *Likumprojekts “Transporta enerģijas likums” izsludināts 2017. gada 16. novembra Valsts sekretāru sanāksmē*  [↑](#footnote-ref-1)